‘Un cine en concreto’ es projecta aquest divendres al Teatre – Revista07500\non 25/11/2020 25/11/2020 cinema\nLa directora argentina Luz Ruciello presentarà la seva emotiva pel·lícula a Manacor\nMentre una bona part dels cinemes del nostre voltant continuen tancats, aquest divendres a les 19 hores es projectarà a Manacor el documental Un cine en concreto i podrem gaudir de la història de n’Omar, que va construir un cinema amb les seves pròpies mans perquè la gent del seu poble pogués continuar gaudint de les pel·lícules en pantalla gran. Organitza el Cinemaclub 39 escalons, Dones de Llevant i el Departament de Cultura de l’Ajuntament de Manacor, amb el suport tècnic del Teatre de Manacor.\nLa pel·lícula explica com n’Omar, un picapedrer del petit poble argentí d’Entre Ríos, no es resigna a la idea d’haver de veure com el cinema del seu poble es converteix en biblioteca municipal. Per això, farà tot el possible per aconseguir que els veïns puguin continuar gaudint de les pel·lícules en pantalla gran. Encara que hagi de construir un nou cinema al costat de ca seva amb les seves pròpies mans i amb el que pugui trobar aquí i allà: unes butaques esfilagarsades, un vell projector oxidat Gaumont del 1928, una pissarra on escriure a mà la programació del cap de setmana, unes cortines de segona mà…\nAny rere any, no seran pocs els nins que veuran una pel·lícula en cinema per primera vegada al seu refugi sagrat, en el seu temple de llum. On neixen les forces d’aquest Quixot de poble enamorat del cinema? Un Cine en Concreto s’acosta a aquest encanteri intangible que implica viure amb la necessitat de pertànyer al món de les pel·lícules, de retornar-li alguna cosa encara que tot plegat sembli una quimera.\n“Un Cine en Concreto” (2017) és el primer llargmetratge de Luz Ruciello i ha estat seleccionat i premiat per més d’una vintena de festivals internacionals com per exemple el 34th Miami Film Festival (EEUU), el 29émes Cinélatino, Rencontres de Toulouse (França), 15th Signes de Nuit (Itàlia), 7th Dada Saheb Phalke Film Festival (Índia), 41st São Paulo International Film Festival (Brasil), 32th Festival Internacional de Mar del Plata. (Argentina), 20th Shangai Film Festival (Xina) o la 24 Mostra de Cinema Llatinoamericà de Catalunya (Lleida). El darrer curtmetratge de Ruciello, la peça de cinedança “Ezlekua” (2020), codirigida amb Marta Romero, s’acaba d’estrenar al Choreoscope, International Dance Film Festival of Barcelona fa tan sols unes setmanes. Venda d’entrades a www.teatredemanacor.cat i a la taquilla del Teatre a un preu de 3 euros.\nPrevious Article Manacor planta cara a les violències masclistes\nNext Article Hiper Centro nega els rumors sobre la seva possible venda


Cinquena victòria consecutiva de l'Handbol Elx, segon de la classificació - À Punt\nCinquena victòria consecutiva de l'Handbol Elx, segon de la classificació\nLes il·licitanes han guanyat per 24-27 l'Adesal Còrdova\nEnfrontament entre l'Handbol Elx i l'Adesal Còrdova al pavelló La Fuensanta\n15 de febrer 2021 - 22:21\nL'Handbol Elx ha aconseguit la cinquena victòria consecutiva de la lliga en derrotar 24-27 l'Adesal Còrdova a la seua pista, en el partit ajornat de la jornada 9 de la Lliga Guerreres. Les de Joaquín Rocamora, que no perden des del passat 9 d'octubre, se col·loquen segones en la classificació del grup B de la Divisió d'Honor femenina.\nAl pavelló de la Fuensanta, les il·licitanes s'havien presentat sense temps de preparació, després de guanyar dissabte el Porriño i amb les baixes de Carol Bono i Nuria Andreu. Així i tot, han iniciat el duel manant en el marcador. Al minut 11, dominaven per 1-6 i han seguit per davant fins al 25, on el marcador era de 8-12. Ha sigut el moment en què les cordoveses s'han acostat a les franjaverdes i els dos equips se n’han anat al descans amb empat a 12.\nEn la represa, les cordoveses han pres la iniciativa i s'han situat per davant, encara que l'Elx ha tornat a recuperar la iniciativa en l'electrònic. Els gols de la Lucía Vacas, la jugadora del planter, ha sostingut l'equip andalús, però l'actuació de la portera de l'equip alacantí, Nicole Morales, entres d'altres, ha desequilibrat el partit a favor de l'Handbol Elx, que ha tancat el partit amb un resultat de 24-27.


Una nova edició d'A Cel Obert - Festival d'intervencions efímeres de Tortosa – ESARDI (Escola d'Art i Disseny d'Amposta)\nDivendres dia 6 d’octubre, alumnes i professors d’Esardi, dels cicles superiors de Gràfic, Interiorisme i Pintura, varem anar a la i inauguració del Festival d’intervencions efímeres de Tortosa “A cel obert”.\nDesprés de l’acte inaugural, es van visitar els patis i totes les instal·lacions van estar explicades pels propis autors. La temàtica d’aquest any era la Perspectiva. El concurs va seleccionar cinc guanyadors i va convidar dos instal·lacions més. També, aquest any, el comitè organitzador juntament amb l’ajut dels voluntaris van muntar un espai molt interessant creat amb la participació de 1600 xiquets de diferents escoles. D’aquesta forma els xiquets van poder veure l’obra que havien contribuït a fer.


Cifuentes es distancia d'Aguirre en el primer ple d'investidura com a presidenta de la Comunitat de Madrid\nParla d'un "temps nou" i defensa el seu projecte basat en el "diàleg" per construir una comunitat renovada\n4 min. Madrid 23/06/2015 16:14\n651x366 Cifuentes i Aguirre després del primer ple d'investidura. EFE Cifuentes i Aguirre després del primer ple d'investidura. EFE\nLa futura presidenta de la Comunitat de Madrid, la candidata del PP Cristina Cifuentes, ha volgut marcar distàncies amb la presidenta dels populars madrilenys, Esperanza Aguirre, i el fins ara president de la Comunitat, Ignacio González, durant el primer ple d'investidura. Cifuentes ha anunciat "tolerància zero amb la corrupció", que és el que considera que es desprèn del "mandat de les urnes", i ha anunciat que comença un "temps nou", basat en el "diàleg i el consens" per construir una Comunitat de Madrid també "nova".\nEstà previst que la candidata del PP sigui investida presidenta dimecres, després que aquest dimarts hagi desgranat davant l'assemblea de la capital espanyola el seu programa de govern, que marca distàncies amb els seus predecessors.\nEl partit defensa continuïtat\nCifuentes serà la cinquena presidenta de la Comunitat, la quarta del PP, després dels vuit anys d'Alberto Ruiz-Gallardón (1996-2003), Esperanza Aguirre (2003-2012) i Ignacio González (2012-2015). El partit, a través del vicesecretari de comunicació, Pablo Casado, ha estat el primer a destacar que amb Cifuentes es mantindrà la política anterior, basada en l'"austeritat, l'eficàcia i l'honestedat".\nLa mateixa Esperanza Aguirre també ha defensat el paper dels governs anteriors, i encara que li sembla "bé" que s'auditin, tal com han pactat PP i Ciutadans en l'acord d'investidura, s'ha mostrat "orgullosa" del treball realitzat, no només a nivell econòmic, sinó en matèria sanitària i educativa.\nHi ha coses que "no s'estaven fent bé"\nNomés començar, Cifuentes ha remarcat el "temps nou" que es va obrir el 24 de maig, quan les urnes van dir "alt i clar" que hi havia coses "que no s'estaven fent bé". En aquest punt, ha indicat que la "política i la corrupció no poden anar mai de la mà" i que "l'administració ha d'estar més que mai al costat de les persones per solucionar problemes de veritat i satisfer les seves necessitats".\nDesprés de presentar el seu programa de govern, que no ha donat cap sorpresa, ja que recull el mateix que el presentat en campanya i pactat amb Ciutadans en l'acord assolit la setmana passada, Cifuentes també ha conclòs mostrant el seu desig de crear una "Comunitat de Madrid nova", que generi ocupació i que sigui "molt justa en l'aspecte social i que garanteixi la igualtat d'oportunitats".\nContinuïtat en la política fiscal i el bilingüisme\nOn sí que s'ha vist continuïtat és en la seva defensa del bilingüisme, que vol ampliar a la formació professional; en la política fiscal, basada en els impostos baixos; o en la petició al govern central d'un sistema de finançament nou, bandera del govern d'Ignacio González que l'ha portat a enfrontaments amb el ministre d'Hisenda, Cristóbal Montoro, en diverses ocasions.\nEl tarannà dialogant de la candidata també s'ha vist reflectit en la seva proposta d'arribar a tres grans pactes: en regeneració democràtica, en sanitat i en educació. Vol assolir-los amb tots els grups polítics i amb els professionals implicats, en el cas dels dos últims.\nNoves formes, el mateix contingut\nL'oposició en bloc ha coincidit en el "canvi en les formes" però en la continuïtat dels "continguts". El portaveu del PSOE, Ángel Gabilondo, li ha demanat una "esmena a la totalitat" respecte al que van realitzar els governs populars anteriors. El portaveu de Podem, José Manuel López, ha assenyalat que, amb les propostes llançades per Cifuentes, la Comunitat de Madrid "anirà a pitjor", mentre que el líder de Ciutadans, Ignacio Aguado, ha remarcat la seva intenció de donar suport demà a Cifuentes, tal com està pactat, tot i que ha trobat a faltar més mesures en matèria d'educació.\nQui no ha volgut restar protagonisme a la candidata ha estat el president de la Comunitat de Madrid, Ignacio González, que ha seguit el discurs des del seu escó i que ha preferit no entrar a valorar les paraules de la seva companya perquè avui no era el seu dia.


Aquí teniu un còctel sense alcohol que pot ser un complement refrescant per als calorosos dies d’estiu. Aquest refresc de cales de mora és prou fàcil de preparar, fins i tot per a aquells que no tenen ni idea de com preparar còctels.\nNota: També funciona molt bé amb les llimones. Vaig fabricar el meu propi gel triturat col·locant els glaçons en una bossa de cremallera i després batent-los en trossos més petits amb un mall. També podeu embolicar-lo amb una tovallola de cuina i copejar-lo contra el formigó.\n1 tassa de suc de llima (aproximadament 6-8 llimes)\nPela d'1 llima\n1/2 tassa de sucre + 1 cullerada de sucre (més, si es desitja)\n1 tassa de mora (fresca o congelada)\nAigua carbonatada, refrigerada\nMores, com a guarnició\nTalls de llima, com a guarnició\nRefredeu les ulleres al congelador.\nSuc de llimes. Necessitareu aproximadament una tassa. Traieu les llavors, si n’hi ha. A continuació, guardeu la pell d’una llima.\nEn una olla petita, afegiu 1/2 tassa de sucre i suc de llima. Barregeu-ho a foc mitjà. Apagueu-ho tan bon punt comenci a bullir. Afegiu-hi la pell de llima. Transferiu l’almívar de llima i deixeu-lo refredar a la nevera. Colar la pell abans de servir-la més tard.\nA la mateixa olla, combineu les móres, 1 cullerada de sucre i aproximadament 1/4 de tassa d’aigua. Amb una forquilla, aixafeu les mores. Barregeu-ho a foc mig. Apagueu-ho tan bon punt comenci a bullir. Transferiu l’almívar i deixeu-lo refredar a la nevera. Aquesta barreja de mores produirà aproximadament la meitat de la quantitat de xarop de llima. Si ho preferiu, podeu filtrar les llavors abans de servir-les.\nPer muntar la beguda, ompliu un got amb gel triturat, aboqueu l’almívar de llima en aproximadament un terç del got. Després, ompliu-lo amb aigua carbonatada. Ajusteu la quantitat de xarop de llima segons el vostre gust. Assegureu-vos de deixar una mica d’espai per al xarop de mores. Afegiu aproximadament 2 cullerades de xarop de mora, deixant que sagnés sobre el gel. Decorar amb una rodanxa de llima i mora. Remeneu i gaudiu!\nClàssic Rack of Lamb de Nova Zelanda\nTarta de Taronja de Sang


StartSud Weekend segona edició\nFriday, April 9 - 09:00 h\nCampus Terres de l'Ebre. Espai exterior (Avinguda de Remolins, 13-15, Tortosa) Show map [+]\nUn Startup Weekend és un esdeveniment adreçat a persones emprenedores que té per objecte posar en comú idees i crear sinèrgies que ajuden a materialitzar projectes d'emprenedoria dins l'àmbit digital. Aquesta nova edició -la primera es va ur a terme a Altafulla el mes de setembre- tindrà lloc al campus Terres de l'Ebre i va adreçada fonamentalment als Alumni URV, és a dir, persones amb talent, formades a la nostra universitat i que tinguin ganes d'engegar un negoci.\nSeran tres jornades de treball que començaran divendres i finalitzaran diumenge amb una presentació pública d'entre cinc i sis projectes. Es fa una selecció prèvia a partir de les inscripcions a l'esdeveniment, que es tanquen el dijous 1 d'abril.\nLa jornada de divendres serà en línia i servirà per crear els equips. Les altres dues es desenvoluparan de forma presencial als espais exteriors del campus Terres de l'Ebre de la URV. Més informació i programa en aquest enllaç.\nStartSud amb el suport del campus Terres de l'Ebre de la URV, Alumni URV, la Cambra de Comerç de Tortosa, l'Ajuntament de Tortosa i Pimec Joves, entre altres\n, Business & Economy, Emprenedoria, marquèting digital, Start Sud, Startup Weekend, Terres de l'Ebre


2015 – Pàgina 4 – Lluïsa Moret i Sabidó\n04/04/2015 /en Opinió /per Lluïsa Moret i Sabidó\nSant Boi és una ciutat que té un entorn natural privilegiat a pocs quilòmetres de Barcelona. És una de las característiques que ens defineixen com a municipi i per això l’hem cuidat i potenciat com un dels eixos estratègics de les polítiques municipals.\nDurant molt de temps, a vegades a contra corrent, hem defensat aquest patrimoni i hem treballat perquè no es perdés la seva singularitat. Ara volem que l’aposta històrica per l’entorn natural sigui, cada cop més, un veritable actiu de la ciutat.\nD’una banda, com a element d’identificació i d’orgull dels santboians i les santboianes. D’altra banda, com una oportunitat de gaudir d’una riquesa mediambiental tan poc comuna. I també, sense dubte, com un reclam turístic i com un important motor de l’economia.\nHem aconseguit recuperar la mirada respectuosa al riu Llobregat i a la muntanya que ens envolta, hem configurat una xarxa d’equipaments que ens ajuden a conèixer millor l’entorn i a respectar-lo i avui dia tenim al nostre abast uns espais verds que ens permeten passejar, anar amb bicicleta, fer esport i salut i gaudir tan a prop de casa dels encants de la natura i de l’aire lliure.\nAquests privilegis del nostre entorn natural ens connecten plenament, a més, amb la tradició pagesa, que hem de preservar com un aspecte cultural, i també econòmic, singular, propi i actual. Cal continuar treballant perquè els santboians i les santboianes vivim en un entorn cada cop més sostenible i per aprofitar les seves potencialitats econòmiques i socials.\nColumna d’opinió publicada a la revista Viure Sant Boi d’abril 2015 de 2014\nhttps://alcaldia.santboi.cat/wp-content/uploads/2016/03/01.jpg 701 1246 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2015-03-15 10:50:302017-03-10 13:51:22Club de Futbol Vinyets i Molí Vell\nhttps://alcaldia.santboi.cat/wp-content/uploads/2016/03/VIURE_1.jpg 531 500 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2015-03-02 10:43:242017-03-10 13:51:26Reivindiquem la igualtat de gènere\nhttps://alcaldia.santboi.cat/wp-content/uploads/2016/03/ull4.jpg 245 446 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2015-02-13 17:05:172017-03-10 13:51:29Entrevista al programa l’Ull al dia\nhttps://alcaldia.santboi.cat/wp-content/uploads/2016/03/VSB-febrer-2015.jpg 528 500 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2015-02-02 10:39:242017-03-10 13:51:32Sant Boi millora la neteja\nhttps://alcaldia.santboi.cat/wp-content/uploads/2016/03/ull3.jpg 245 446 Lluïsa Moret i Sabidó https://alcaldia.santboi.cat/wp-content/uploads/2021/03/logo-blog-lluisa-moret-opcio-B.jpg Lluïsa Moret i Sabidó2015-01-16 17:02:532017-03-10 13:51:36Entrevista al programa l’Ull al dia de ETV


Moixent està situat a 80 km de València, a 23 km de Xàtiva i és el penúltim poble de la província de València en direcció a Albacete. Compta amb 4.656 habitants, amb una altura sobre el nivell del mar de 337 m. El municipi pertany a la comarca de la Costera, en la província de València i té una extensió de 150 km2. Recorre el seu vast terme municipal el riu Cànyoles, discorrent entre valls i muntanyes on la vegetació és abundant i generosa i conviu l'agricultura de secà i la de regadiu. Les pinedes ocupen grans extensions de muntanya i entre les espècies vegetals que poden trobar-se destaquen també els àlbers, xops i alzines, a més d'una gran varietat de plantes aromàtiques, entre les que creixen el romer, l'espígol o la sàlvia entre altres. Nombroses cultures han poblat Moixent al llarg de la seua història havent-se trobat restes arqueològiques que així ho testifiquen i que assenyalen assentaments des del Paleolític i l'Edat del Bronze. Però les restes arqueològiques més rellevants són les que configuren el poblat ibèric de la Bastida de les Alcusses (segle IV) on es va trobar el mundialment conegut Guerrer de Moixent, una estatueta de gran valor artístic. On cada any s'estan realitzant excavacions per continuar consolidant el jaciment. Les primeres dades de l'existència d'un nucli de població a Moixent es remunten a l'època musulmana, coneixent-se també que la localitat va ser repoblada en 1303 per D. Gonzalo García, conseller del rei Jaume I.\n+34 96 229 5010\nFax: +34 96 226 0037\nArea: La Costera\nEs troba ben comunicat, ja que travessa el terme municipal de Moixent la carretera nacional 430 i compta a més amb línia de ferrocarril des de València ciutat.


Intersindical-CSC - Sectorial de la Generalitat i ens adscrits: Manual d'instruccions per a anar a la Via Catalana\nPreguntes i respostes amb informació pràctica per als participants en la cadena humana per la independència\nFalta una setmana justa per a la Diada, i l'Assemblea Nacional Catalana enllesteix els preparatius per a la cadena humana independentista. Més de 350.000 persones ja s'hi han inscrit. La Via Catalana recorrerà el Principat de nord a sud i enllaçarà amb Catalunya Nord i el País Valencià. Trenta mil voluntaris fa mesos que treballen per assegurar que tot funcioni organitzadament. Tanmateix, l'èxit final dependrà de tots els participants. Per resoldre dubtes sobre qüestions organitzatives hem parlat amb el responsable de logística de l'ACN, Ferran Civit. Un petit manual d'instruccions per als participants en la Via Catalana:\nHem de sortir de casa amb gaire temps?\nL'ANC recomana d'arribar a la zona que ens correspongui com més aviat millor –si pot ser, al matí– i aprofitar el dia per fer 'turisme patriòtic'. Havent dinat, serà el moment d'arribar-se al tram concret que ens pertoqui.\nA quina hora hem de ser al nostre tram?\nA les 16.00 tots els participants ja haurien de ser a lloc, tenint en compte que hi haurà molta gent i molt de trànsit, i que no pot haver-hi gent a la carretera mentre hi circulin vehicles.\nQuan es tallarà el trànsit?\nEl trànsit s'anirà reduint progressivament fins que quedi tallat. Per això l'organització demana als participants que a l'hora de dinar ja siguin al municipi que els correspongui.\nOn deixem l'automòbil?\nL'organització ha habilitat zones d'aparcament a cada tram. Per saber quines són, només cal consultar el mapa del recorregut i pitjar damunt del tram corresponent: s'obrirà una finestra amb un pdf que conté tota la informació de servei del tram en qüestió, com ara el punt de trobada, les zones d'aparcament, els bars i restaurants, zones d'ombra, assistència sanitària o el punt on es troba la policia.\nPer on és recomanable d'entrar al municipi?\nL'ANC demana que els participants arribin per vies paral·leles i entrin al municipi des del sud. Deixaran el cotxe en les zones indicades, però si són plenes, aparcaran al voral de la via en direcció nord. Tothom, doncs, hauria d'entrar pel sud, de manera que sortirà encarat cap al nord i així s'evitaran col·lapses a l'hora de tornar a casa. També s'assegurarà que no passaran cotxes pel voral en direcció sud, que és on hi haurà els participants. Per tant, aquest voral haurà esdevingut una mena de 'carril de vianants' durant aquella tarda.\nHavent aparcat el vehicle i havent dinat, cap a les 16.00, serà l'hora d'anar al nostre tram. Qui ens hi trobarem?\nA cada tram hi haurà un punt de trobada i voluntaris que a les quatre de la tarda ja començaran a preparar la cadena, per garantir que a les 17.14 tot sigui a punt. Ens hi trobarem, pel cap baix, un responsable de tram, dos voluntaris i un fotògraf, si bé en alguns trams hi haurà encara més voluntaris.\nQuan sigui l'hora de donar-nos les mans, com es farà la cadena humana?\nA les 17.14 sonaran tots els campanars del país. Serà un crit simbòlic de llibertat i un avís que comença la cadena. En aquell moment, de manera simultània, tots els participants tindran les mans agafades i els fotògrafs faran la gigafoto.\nQuè és la gigafoto i quants fotògrafs s'han de menester per a fer-la?\nHi haurà un fotògraf en cada tram, de manera que tots els participants seran fotografiats i formaran part d'una foto gegant que es podrà consultar per trams a internet. Això vol dir que calen vuit-cents fotògrafs, un per a cada tram. Ja n'hi ha uns quants d'inscrits, però encara no n'hi ha prou. Per això l'ANC fa una crida perquè qui vulgui fer de fotògraf a la Via s'hi apunti.\nQuanta estona durarà la cadena humana?\nDes de les 17.14 fins a les 18.00. Durant aquella estona es faran les fotografies i s'enregistrarà la Via en vídeo des de l'aire. També es faran actes simultanis als 86 municipis per on passa la cadena, que es podran seguir a través de la FM de les ràdios. 'Oferirem cobertura perquè les ràdios nacionals i municipals puguin anar transmetent els actes. Aquell dia els mòbils se saturaran, de manera que si la gent porta auriculars podrà seguir per ràdio què fan a la resta del país durant aquells tres quarts', explica Civit.\nA quina hora tornaran a obrir el trànsit?\nDurant els tres quarts que duri l'acció tots els accessos i la via hauran estat tallats, en coordinació amb els mossos d'esquadra, guàrdia urbana i protecció civil. Cap a les sis d'horabaixa, quan s'acabi, els cotxes podran tornar a circular. Els participants hauran de sortir en direcció nord, tal com hauran deixat encarat el vehicle, perquè el carril en direcció sud serà ple de gent i, per tant, no s'hi podrà circular.\nQuins consells de seguretat i salut hem de seguir?\nL'Agència de Salut Pública i els Mossos d'Esquadra han publicat consells i recomanacions de salut i seguretat que han d'atendre els participants i que podeu consultar ací.\nCom es preveu de controlar possibles casos de boicot, com ara inscripcions fetes per deixar algun tram buit?\nL'ANC no té constància de cap acció organitzada, però per simple estadística hi haurà qui s'hi apuntarà i no hi anirà. El dispositiu de caravanes de vehicles preparat per les assemblees territorials de l'ANC garantirà que el recorregut s'ompli de punta a punta. L'objectiu és evitar que hi hagi trams buits, però l'organització insisteix en la importància que ningú no deixi d'inscriure's: 'Això serà una acció de l'ANC, però l'èxit només dependrà del poble de Catalunya.'\nCom ho podem fer per canviar de tram?\nLa primera cosa que cal fer és donar-se de baixa en aquesta pàgina. Altrament, el sistema informàtic de l'Assemblea no ens permetrà de donar-nos d'alta en cap altre tram. Fet això, tan sols cal donar-se d'alta en el nou tram. En cas que ens hàgim inscrit en grup, el funcionament és exactament el mateix. Cal que es doni de baixa la persona que va fer la inscripció en nom del grup i que després es doni d'alta en un altre tram. Una altra manera és recuperar el correu de confirmació que l'inscrit va rebre i clicar l'opció de donar-se de baixa. Un cop desapuntats, només cal donar-se d'alta en el nou tram.\nSi no ens hem inscrit i a última hora volem participar-hi, podem fer-ho?\nEl dispositiu informàtic preparat per l'ANC serveix per a garantir que tot el recorregut és ple i que la gent es reparteix homogèniament. Així s'evita el risc que en trams urbans s'acumuli molta gent i uns altres d'interurbans quedin buits. La finalitat del sistema d'inscripció és omplir la cadena, i els inscrits a títol individual i els espontanis d'última hora seran els qui faran variar la densitat de la cadena. Però per facilitar l'organització l'ANC demana que tothom s'hi inscrigui. 'És un projecte inclusiu, participatiu i obert: si un indecís vol afegir-s'hi a última hora, podrà fer-ho', diu Civit, que fa aquest símil: 'És com una gran sardana: hi vas, tant si hi coneixes algú com si no, tant si t'hi has inscrit com si no, i el cercle es va fent més gran perquè hi càpiga tothom.'\nPublicat per CSC-FAP a 13:34\nReivindicació, mobilització i negociació\n25 milions d'europeus més patiran pobresa el 2025 ...\nSeguim fent Via!\nVia Catalana - "És a les teves mans"\nMas retalla en el primer semestre 1.300 milions en...\nEmpleats públics a Espanya i Catalunya 2007-2013


el racó de sa lluna: 2020\nMiRADES . . .\nmirades a l'aguait\nmirades... què hi fas darrera meu?\nAmb una mica d'humor vos vull desitjar una bona entrada a l'any nou, suposo que cadascú sabrà amb quin peu començar.\nUN DESiG. . .\nTant de bo poguéssim ficar l'esperit de Nadal en gerros\ni obrir un gerro cada mes de l'any.\nEl motiu d'aquest post podria ser el desig de que aquestes festes vos siguin molt plaents. La majoria caiem en aquests tòpics per diferentes circumstàncies culturals, de costums, de religió, fins i tot de màrqueting i ens fa gràcia fer-ho... tothom ho fa, crec que gairebé tothom.\nHan arribat les Festes de Nadal, com en els últims anys estic sola, amb això vull dir que per a mi s'han convertit en dies "normals" i transcorreran com a tals. Sé que s'aprofita per fer reunions familiars (enguany més limitades), per fer compres i menjar bon àpats. I quan s'acaben, la majoria n'està ben tip de tot, de la família, del gastorum i de tants menjars. Si hi ha alguna cosa que ho pugui compensar és la proximitat, el frec, l'afecte, la complicitat, l'amor. Totes aquestes meravelloses experiències que ens fan ser més persones... tot l'any.\nI vos vull deixar el meu desig per avui, per demà i per demà passat, per enguany i per l'any que ve. I no és altre que ESTIMEU com si no hi hagués un demà. Salut!\nFase: Felicitacions , Peu de Foto\nL'ÚLTIM ViATGE (RELATS CONJUNTS)\nJohn William Waterhouse, 1888, The Lady of Shalott a RELATS CONJUNTS\nEstava segura, tot a punt, ja no hi havia marxa enrere, havia decidit acabar amb tot d'una vegada. Aquell poble i la seva gent havien fet de la seva vida un infern. Moltes vegades pensà en partir, però sempre hi havia algun lligam que no la deixava anar-se'n. Arribà el moment i, aquest cop, res podria aturar-la. Alliberada, pujà a la barca i deixà que les aigües la portessin lluny, molt lluny. La sensació de pau embolcallà l'espai. Amb els ulls tancats, sentint el remor de l'aigua, el silenci la conduïa cada cop més a un estat mai viscut. No gosava fer cap moviment, perquè aquella sensació no desaparegués. Recordà, amb cinc anys, aquella tarda d'estiu asseguda al portal de casa, com després d'una lectura es va posar a plorar desconsolada i la mare la va despullar pensant que li havia picat un bitxo o com l'àvia li donava a tastar, d'amagat, tot allò que la mare li comprava perquè mengés, perquè ja era gran i havia perdut la gana. La sensació de plaer, en aquella petita sala de les monges, on rebia classes de solfeig, acompanyada d'un piano o uns anys més tard, quan els pares li van regalar un per Reis. Els records anaven fluint molt dolços i no volia obrir els ulls. Com es divertia amb els companys de classe, dins i fora o què orgullosa estava amb el primer sou que va guanyar. Els anys transcorrien ràpidament, però ella els gaudia un a un. Recordà amb especial tendresa el naixement del seu fill, el seu primer plor i la seva carona quan el van posar damunt el seu pit; les seves primeres passes, les primeres paraules, el seu gran somriure. I com era l'amor?, com es fonia, com l'admirava, com l'estimava, ella que creia que ja no podria estimar mai més... Recordà la darrera conversa el dia en que la mare la va deixar -tranquil·la, t'estimo mumarona, et pots marxar tranquil·la., t'estimo molt- i la sensació de buit que va deixar, la paraula òrfena no havia tingut tant de sentit fins aquell moment.\nLi va semblar olorar un perfum conegut, de sobte va obrir els ulls i ràpidament els va tornar a tancar... per a sempre.\nPer gaudir en veritat d'un gos, no s'ha de tractar d'entrenar-lo perquè sigui semi-humà. El punt és obrir-se un mateix a la possibilitat de ser més gos.\n- Et serviré un plat a cada àpat cada dia (va xiuxiuejar a cau d'orella)., per imaginar que estàs amb mi.\n- No hauràs d'imaginar (digué ell). Només promet-me que seràs forta. Forta com un ...\n- Cactus (va completar ella la frase que tantes vegades s'havien repetit en les etapes més dures del seu matrimoni). Com un cactus.\nLa pell, de no fregar-la amb la pell,\nes va esquerdant.\nEls llavis, de no tocar-los amb els llavis,\nes van assecant.\nEls ulls, de no creuar-los amb els ulls,\nes van tancant.\nEl cos, de no sentir-lo amb el cos,\nes va oblidant.\nL'ànima, de no lliurar-la amb l'ànima,\nes va morint.\nFase: L´ull indiscret , Poesia\nVilhelm Hammershøi, 1901-1902, Fem portrætter a RELATS CONJUNTS\nEn Josep, en Toni, en Miquel, en Pere i en Felip, tots cinc es reunien com cada dijous al Cafè Miravent, propietat de l'il·lustre pintor Jordi Miravent, més conegut com a Jordiet. Cada dijous debatien sobre política, teories conspiratòries, afinitats o discrepàncies sobre les últimes novetats que sorgien entre setmana.. Així passaven unes quantes hores des de feia molts anys. Però avui un tema que mai s'havia xerrat, els tenia una mica alterats. En Miquel, després d'encendre la pipa amb tota la parsimònia que el caracteritzava, va fer esclatar la nova, "es rumorea que en Jordiet té una amant". Un silenci es va apoderar dels cinc tertulians. Cadascun tenia posada la mirada cap a la porta de la cuina, com si en Jordiet hagués pogut escoltar el que havia dit en Miquel. En Josep, home tranquil, sense moure's de la seva relaxada posició demanà, baixant el to, "només són rumors?" i en Miquel s'arronsà d'espatlles encenent de nou la pipa. En Pere i en Toni opinaven que això només podien ser rumors. Mentre en Josep, obrint els ulls com a pàmpols, digué "quan el riu sona, aigua porta". "I qui és la noia?", remugà en Toni. Un altre silenci, sense perdre de vista la porta de la cuina. "No la coneixem", va contestar en Miquel, "però sembla que és de Girona o hi té família". En Felip cada cop es feia més lluny dels companys, mentre a les seves galtes apareixia un to rosat cada cop més intens. "Tu no deus saber qui és, Felip, tu que ets de Girona?". "Eh, no, no, perdoneu nois però he de marxar, ens veiem la propera setmana". I va sortir del cafè com si hagués vist el dimoni Cucarell.\n"L'esperança és ser capaç\nde veure que hi ha una llum\nmalgrat tota la foscor"\n50 ANYS, mitja vida\nFa 50 anys, a l'octubre de 1970, es va inaugurar un institut a Inca. Per a mi va ser un canvi importantíssim, passar d'estudiar en un col·legi de monges, a fer-ho en un col·legi mixt. Sentia una mica de tot, nervis pel desconegut, il·lusió per les coses noves i ... va arribar el dia d'entrar en aquelles aules que em van acollir durant sis anys. L'INEM d'Inca, ara anomenat Berenguer d'Anoia, se'm presentava com un enorme edifici, amb grans finestrals, aules espaioses i una gran pissarra. L'únic que mancava eren els "pupitres" pels alumnes... recordo que vam passar uns dies asseguts a terra fins que arribaren. Què vos puc explicar de tots aquests anys? Se faria molt llarg, però vull destacar principalment la feina del professorat, amb tots ells vaig aprendre a adquirir un hàbit d'estudi, a treballar en grup i ser responsable de cercar tot allò que em servis per les matèries donades.\nAnècdotes mil i una, com la dissecció d'un colom que va bollir a casa (hores i hores) i que em va fer avorrir, tot animal de ploma, fins ja molt grandeta. El laboratori era un espai amb màgia, allà férem molts experiments amb la senyora Gelabert. Un altre tipus de sensacions vam viure amb en Pere, que a més d'ensenyar-nos "lengua y literatura", ens va obrir el món de la lectura.... Estava pensant que, en aquells anys, vam fer tots els cursos en castellà i és una mica còmic que, qui ens donés les classes, fos precisament un home que portava un nom molt castellà, Pere Font.😉 També podria xerrar den Lacomba i la seva manera d'ensenyar-nos dibuix i art, quan un dia ens va dir que podíem fer el que volguéssim i jo vaig fer el meu primer quadre (no en tenia ni idea de dibuixar); quan el va recollir i em va preguntar què havia volgut expresar, li vaig dir: què no ho veus? és un abstracte! i me vaig quedar tan ample. O l'esbroncada del senyor Homar, per donar voltes al camp d'esports amb roba de carrer. El professor de química tenia tota la atenció per part de les noies, quan en Cerdà entrava a l'aula no ens perdíem ni un sol detall del seu look! i tot i així... l'assignatura anava bé.😉 En Tomeu Català, fundador i president del Projecte Home, va ser el nostre "pater", amb ell vam mirar la religió d'una altra manera, menys rància, més participativa, més oberta als problemes de la societat que estàvem vivint. Àngel Olid, Senyor San Martín, Lidia Méndez, Pascual Comín, Francesc Aguiló, Joana Gordillo, Paula Mulet i, segurament, se'n queden alguns que la memòria no recorda.\nEnguany ho havíem de celebrar, però degut a la pandèmia no ens queda més remei que fer-ho des de casa. Des de l'any passat en Pep Servera va posar en marxa un blog per anar plasmant tots els actes, trobades, fotos, participacions i tot allò que tingues relació amb el professorat i els alumnes que han passat per l'institut. En el 2019 vam escalfar motors, amb dues trobades. Només vaig poder anar a la segona que es va fer a Sa Pobla, trobar-se amb tanta gent que feia anys i anys que no ens havíem vist va ser molt emotiu...\nMolts són els records que han tornat rondar pel meu cap i, avui, vos volia fer cómplices d'alguns d'ells. Esperem que ho puguem celebrar l'any vinent, amb salut i alegria.\n* Les paraules en grog vos portaran a punts interessants.\nFase: Agraïments , Aniversari , Temps compartit\nLleis: Sabem que són i que valen.\nSón teranyines per als rics i poderosos.


Petits projectes d'identitat - TOORMIX\nArxiu de projectes d’identitat\nPetits projectes d’identitat desenvolupats durant els últims anys per a diversos clients, des d’una empresa d’objectes per a nens fins a una startup del sector de la gastronomia i la gestió.\nNascuda l’any 2017 a Barcelona, Noba Ventures participa amb les empreses a dissenyar i desenvolupar noves idees de negoci, tenint en compte les necessitats de l’usuari i del negoci. Desenvolupem una identitat adaptativa i àgil, alineada plenament a la seva personalitat, metodologia i flexibilitat.\nDes de Noba es va demanar una identitat fresca, contemporània i que introduís algún dels seus valors en la propia visualització d’aquesta. Per al desenvolupament de la identitat vam treballar amb el concepte de flexibilitat-adaptabilitat, donat que són un equip dinàmic que s’adapta a les necessitats del client, dimensionant-se en funció d’aquestes.\nNext Xef és una nova eina digital que optimitza la clàssica gestió dels restaurants i els seus equips a través d’un sistema de foto receptes i altres funcionalitats que faciliten el dia a dia d’una cuina professional. Vam treballar la identitat corporativa a partir del símbol del percentatge. Aquest fa referència a l’estalvi i optimització que representa el benefici final d’aquesta eina professional. És a dir, la rendibilitat del negoci. Els dos cercles representen al seu torn dos plats i donen resposta al procés d’elaboració d’una recepta: plat buit – plat cuinat. Per representar la varietat dels plats (receptes) de la marca, la textura del segon cercle té diferents representacions, d’aquesta manera la marca conté múltiples variacions gràfiques.\nMe & Mine, una nova marca de productes decoratius pensats per a un públic infantil amb l’objectiu d’aprendre al costat dels pares, és un homenatge al regle de plàstic amb l’alfabet encunyat que permet als nens dibuixar lletres. Un logotip que alhora és també és un objecte, una eina que permet desenvolupar la creativitat i obtenir diversos resultats gràcies a la creativitat, a la imaginació i al treball manual. Valors tots ells vinculats a la marca Me & Mine que connecta a les persones i les fa partícips de l’exercici.\nConceptualització, naming, identitat corporativa i codi gràfic per a la “Fundació Catalana per a la Prevenció de Residus i el Consum Responsable”, una entitat ecologista i cívica catalana que té com a objectiu canviar el model de consum i producció a través del residu zero .\nVam crear el nom Rezero a través de la síntesi del concepte residu zero. A partir de l’ús d’una tipografia amb caràcter, un imagotipo que simbolitza el zero al consum de residus i l’ús d’una paleta de colors que fa referència a la terra, hem construït una identitat conscienciada amb el canvi i que reivindica el sistema de consum actual.\nDes de la marca Rezero es deriva la sub-marca “Consum Conscient”. Aquest projecte presenta una proposta de “naming” i disseny d’identitat per a una campanya de conscienciació sobre consum. Es tenen en compte la identitat i codi gràfic de Rezero per mantenir la coherència entre ambdues peces.\nCodi visual & ambient de marca


Dijous 1 de març del 2018, com cada any des del 2014, es commemora el Dia de la Discriminació Zero, una jornada impulsada per ONUSIDA per donarvisibilitat a l’estigma que encara avui té presència vers el virus del VIH. El #ZeroDiscriminationDay és el dia per crear consciència entorn de les discriminacions que envolten el VIH de manera holística i transversal. La realitat social i econòmica, les desigualtats de gènere, […]\nAquest dimecres, 1 de març, és el Dia de la Discriminació Zero (Zero Discrimination Day). Ens sumem a la campanya d’ONUSida, enguany amb el lema Make Some Noise for #ZeroDiscrimination (Fem soroll per la DiscriminacióZero). Us convidem a accedir al web: http://www.unaids.org/…/campaigns/2017_zerodiscriminationday Trobareu materials per penjar a les portades i murs de les vostres xarxes […]\nAmb motiu de la commemoració de l’1 de març, Dia per a la Discriminació Zero, el Comitè 1r de Desembre ha presentat una campanya per tal d’implicar les institucions locals en la lluita contra l’estigma i la discriminació relacionats al VIH/sida. La Plataforma unitària d’ONG-SIDA de Catalunya, amb presència arreu del territori català, vol posar […]


Adéu al "riiiiing!": la música substituïx el timbre que sembla "el d'una fàbrica" - Levante-EMV\nm. bouiali | valència 14.05.2019 | 23:36\nPilar Garcia arregla el tauló del projecte. g. caballero\nPilar Garcia arregla el tauló del projecte.\nA l'IES Serpis de València fa cinc cursos que van decidir substituir el típic timbre d'escola per cançons. Però la música no es tria d'una manera casual, sinó que forma part del projecte «La cançó de la setmana». Pilar Garcia, professora de Valencià i de Comunicació Audiovisual, explica que un grup de docents va tindre la idea perquè «la megafonia arriba a tot el centre, i podria ser una eina de participació que permetera treballar de forma interdisciplinària». Així, l'alumnat, el professorat i tot el personal no docent de l'institut proposen les cançons que s'escolten durant una setmana a l'hora d'entrada i eixida, i entre classe i classe. Les propostes, com detalla la professora, han de complir una sèrie de requisits: tindre certa relació amb l'actualitat, una lletra interessant, ser una mostra de diversitat lingüística i/o musical, tindre un ritme original, i transmetre valors universals i educatius.\nD'esta manera, als corredors del Serpis últimament s'ha escoltat a David Bowie i Queen, Bruce Springsteen, Frank Sinatra, Txarango, Madness, Rosalía, Maria Arnal i Marcel Bagés, Linkin Park, Montserrat Caballé... i esta setmana és el torn de Camarón que ha posat veu a Federico García Lorca. I és que, el projecte aprofita per a donar visibilitat a celebracions i festes (com el Dia del Llibre, de la dona...) i reivindicacions, fer homenatges, recordar canvis d'estacions, lluites veinals...\nPerò, a més, la professora explica que la iniciativa, que es realitza des del curs 2013-14, «també servix per a potenciar projectes del centre, com 'Com sona l'ESO' o 'Reggae contra la intolerància', ja que per la megafonia també s'ha compartit música feta per l'alumnat. Tanmateix, en molts casos les cançons s'estudien en alguna assignatura relacionada amb la temàtica.\nPer a Garcia, «és una manera d'aprendre amb la música i integrar projectes de tot tipus». «La música fa que els alumnes s'impliquen molt i que, fins i tot, participen els que no tenen molt èxit acadèmic o no són molt actius a les classes». «Ens trobem a partir de la música i així fem centre», assegura. Per això es tracta d'una aposta «molt integradora i inclusiva», de la qual estem molt satisfets».\n«La música canvia l'ambient. El timbre ja se'ls ha oblidat i, si ho penses bé, era com estar a una fàbrica...», especifica la professora. «Intente que siga música animada i que les lletres tinguen potencial per a ser treballades, tenint en compte també les diferents sensibilitats», detalla. La part més significativa o la tornada és la que s'escolta entre classe i classe, i durant els patis sona la peça sencera.\nAl centre, sempre hi ha expectació per descobrir quina serà la cançó de la pròxima setmana i tota la informació sempre està disponible en un tauló especial i al compte de Twitter @institutoserpis. A més, esperen poder unir el projecte amb un programa de ràdio que tenen a l'institut.\nNoves maneres de dir «bon dia». Aula


Mianyang How Right Hotel Mianyang Xina - Ofertes d'hotels amb els MILLORS DESCOMPTES EN LÍNIA\nReserva Mianyang How Right Hotel\nNo.16 huixian road, Fucheng, Mianyang, Xina, 621000 - AL MAPA\nHabitacions disponibles a Mianyang How Right Hotel\nHome Inn Hotel Mianyang Fule Road\nMés informació sobre Mianyang How Right Hotel\nAl visitar Mianyang, vosté es sentirà com a casa a Mianyang How Right Hotel, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Mianyang How Right Hotel asseguren una estada plaentera als seus clients. Per a la comoditat i comfort dels seus clients, l'hotel ofereix casino, recepció 24 hores, servei d'habitacions 24 hores, instal.lacions per a minusvàl.lids, magatzem d'equipatge.\nEntri en una de les 240 habitacions i escapi de l'estrès del dia amb una ampla gama de comoditats com accés a internet (sense fils), connexió sense fils a internet (cortesia), aire condicionat, escriptori, mini bar. L'hotel ofereix instal.lacions fantàstiques, incloses piscina exterior, karaoke, per ajudar-vos a relaxar després d'un carregat dia a la ciutat. Mianyang How Right Hotel és un lloc ideal d'estada pels viatgers que busquin encant, comfort i facilitat a Mianyang.


Quickoffroad: De vacances per Murcia...\nPublicat per Quique a 20:14\nTxema 15 de juliol de 2012 a les 20:13\nCarai Quique!! si que aprofites bé les vacances eh!!! jeje,,, et deus coneixer ja totes les muntanyes de Murcia com les de Girona!! Un autèntic GPS!! fins i tot els hi tens que ensenyar tu les coses que tenen ells per allâ!! (tünel) jeje\nXevi COMAS 15 de juliol de 2012 a les 22:30\na Múrcia o allà on vagis, sempre ensenyes racons que ni els de la zona coneixen.\nJa veig que has pedalat força, i has fet també visita turística amb un bon "sherpa". Així m'agrada, aprofitant el temps amb el que més t'agrada!!!\nPer cert, ara que encara tens dies de vacances, deixa't caure un dimarts a la tarda (5 o 6Hr) a Platja d'Aro i amb en Pipo pedalem per corriols de la zona,t'agradaran!!!.


La PAHC arriba allà on fallen les institucions - El triangle\nL'obra social de la Plataforma al Bages ha ocupat tres blocs de pisos en poc més d'un any\nL’obra social de la PAHC, que per fer obeir el dret constitucional a l’habitatge que serveis socials incompleix ocupa edificis que els bancs han mantingut buits durant anys, empeny entitats financeres i administracions a cedir pisos amb lloguers assequible.\nFa quatre anys pesava 65 quilos, ara, 49. Núria Tomàs té 60 anys, és divorciada i fins fa poc arrossegava la hipoteca d’una casa a Vilafranca del Penedès. El primer any pagava 800 euros i el segon, 1.200. Treballava d’administrativa i recepcionista en un ambulatori, però una reestructuració al centre la va deixar sense feina. Ofegada pel deute, va demanar a Caixa Catalunya que li facilités la dació en pagament i es va traslladar a viure a Manresa, on el seu fill Víctor estudia la carrera de podologia.\nDos anys més tard, la Núria va rebre el vistiplau de l’entitat financera. Es va treure de sobre el deute, però seguia sense feina i sense casa. Durant aquest temps ha compartit pis de lloguer amb el Víctor i ha subsistit amb 426 euros mensuals. “He passat moments molt dolents. Si al meu fill li faltava alguna cosa anava amb el seu pare, però jo he arribat a no tenir res per posar-me a la boca”, recorda la Núria, qui des del 28 d’abril viu amb els seus dos gossos ‘Baby’ i ‘Ona’ als baixos 3ª del carrer Girona número 41 de Manresa.\n“Aquí la convivència és tranquil·la, jo em passo receptes de cuina amb la veïna, per exemple, però tot i així, no deixa d’haver-hi els problemes que hi ha a qualsevol comunitat, i a sobre, hi has d’afegir que molts dels que venen a viure aquí arriben en una situació molt precària: sense ingressos i amb canalla. El del tercer tercera té dos fills i viu de les escombraries”, explica la Núria. El del tercer és en Mohamed Skal.\nPrevEl CNI costa 4,8 euros a cada espanyol\nQuina celebritat pot trucar a la teva porta per preguntar-te per Catalunya?


L'Ajuntament executa les 33 mesures socials, econòmiques i polítiques del Pacte 'Tots per Onda' | Castelló Extra\nL'Ajuntament executa les 33 mesures socials, econòmiques i polítiques del Pacte 'Tots per Onda'\nL’Ajuntament d’Onda ja està executant les 33 mesures consensuades en el pacte social, econòmic i polític ‘Tots per Onda’ per a afrontar la crisi de la Covid-19. Per a dur a terme aquestes accions, s’ha habilitat una inversió total de 6,3 milions d’euros.\nDes del moment en què es va ratificar per unanimitat en Ple aquest Pacte històric, el govern municipal va començar a treballar per a complir amb el compromís i combatre aquesta situació excepcional, cuidar als veïns, ajudar els autònoms i empreses a tirar avant, fomentar la creació d’ocupació i sumar noves oportunitats per als veïns.\nCal recordar que aquest full de ruta compta amb el suport i propostes d’ASCER, ASHOTUR, Cambra de Comerç, CEEI, HosturiOnda, Càritas, Onda Centre Comercial, Cooperativa-Caixa Rural, Creu Roja Espanyola, Associació Quisqueya Onda així com amb tots els grups polítics municipals de l’Ajuntament.\nSobre aquest tema, l’alcaldessa d’Onda, Carmina Ballester, ha recordat que “per a aquest govern és prioritari complir amb els compromisos adquirits amb els ciutadans i les entitats participants en el Pacte i dur a terme totes i cadascun de les mesures de manera àgil i eficient. Volem demostrar, una vegada més, que la política del diàleg, consens i que suma d’esforços és més útil que qualsevol altra. Una política on els veïns estiguen en el centre i on aparquem diferències per a construir entre tots una ciutat de la qual sentir-nos més orgullosos”.\nAixí mateix, la primera edil ha anunciat que durant les pròximes setmanes es tornarà a convocar a totes les entitats participants en el Pacte per a rendir comptes i informar-les de les accions que s’estan duent a terme. A més, el document té un caràcter obert per a poder anar incorporant noves propostes al llarg de la legislatura. Totes les mesures es poden consultar en la pàgina web municipal www.onda.es.\nDurant els 88 dies de quarantena, el consistori ha dut a terme un servei de neteja i desinfecció exhaustiu de carrers, mitjançant la tècnica de l’aigualeig, a fi de reduir el risc de contagi del coronavirus entre els veïns. Els treballs van començar en els dos centres de salut i van continuar, de manera extensiva, per tots els carrers de la ciutat així com pels punts de major afluència de gent: les parades d’autobús i els voltants de supermercats i altres establiments.\nAixí mateix, l’Ajuntament va constituir una Mesa Social al costat de Càritas Interparroquial, Creu Roja i l’ONG Quisqueya amb l’objectiu de coordinar a totes les entitats i millorar els serveis socials que presten a les persones vulnerables, gestionant les ajudes i treballant de manera coordinada per a optimitzar recursos. A més, s’ha ampliat el servei d’atenció domiciliària individualitzada per a majors, dependents i sanitaris que resideixen a Onda.\nD’altra banda, la Biblioteca municipal porta oferint el préstec de llibres per a grups de risc que Protecció Civil s’encarrega de repartir en el mateix domicili del sol·licitant. Quant a la conciliació familiar, l’equip de govern ha treballat per a ampliar el servei d’escoleta d’estiu, tal com van demanar els pares i mares.\nDes de l’àrea de Recursos Humans s’ha activat un Protocol de Seguretat Municipal per a extremar mesures de protecció als treballadors municipals amb la gradual incorporació als seus llocs de treball. També es va efectuar el repartiment de 41.000 mascaretes per a tots els veïns majors de 55 anys i persones de grups de risc, així com el segon lliurament per a tots els veïns.\nSimultàniament, s’ha creat una campanya de conscienciació per a consumir en el comerç local i s’ha llançat l’aplicació mòbil Onda Shopping i el servei de digitalització de les cartes dels restaurants i bars que el sol·liciten per a reactivar l’economia.\nFinalment, els tres grups polítics municipals s’han posat d’acord farà facilitar el pagament de taxes, modificant el calendari fiscal de l’any 2020 i retardant el pagament de l’IVTM, taxa de fems i taxa de guals, taxa de la campa municipal de camions i dels llocs de venda del mercat exterior. També, s’ha procedit a la devolució de les taxes d’activitats municipals anul·lades com escoleta de pasqua, escola de teatre i altre.\nEl document també contempla l’activació d’inversions per un valor de 3 milions d’euros per a millorar l’accessibilitat i eliminació de barreres arquitectòniques, sumar competitivitat d’àrees industrials, construir el carril bici urbà i interurbà, remodelar el centre cívic La Campaneta, construir l’embarcador en l’embassament del Sitjar per a fomentar el turisme actiu, entre altres accions.


La líder dels Verds europeus veu "molt problemàtica" l'absència de Junqueras, Puigdemont i Comín a l'Eurocambra La República\nACN Estrabsurg.-La líder dels Verds europeus, Ska Keller, ha assegurat que veu “molt problemàtic” l’absència d’Oriol Junqueras, Carles Puigdemont i Toni Comín a l’Eurocambra el dia de la seva constitució. […]\nACN Estrabsurg.-La líder dels Verds europeus, Ska Keller, ha assegurat que veu “molt problemàtic” l’absència d’Oriol Junqueras, Carles Puigdemont i Toni Comín a l’Eurocambra el dia de la seva constitució. En una roda de premsa posterior a la sessió plenària, Keller ha lamentat que les autoritats espanyoles no permetessin a un dels membres del seu grup parlamentari, Junqueras, anar al Congrés per acatar la Constitució tal com requeria la JEC per entrar a la llista oficial espanyola d’eurodiputats. Segons Keller, el seu grup ha plantejat aquest tema a la conferència de presidents que reuneix els líders de les principals formacions europees i assegura que insistirà al pròxim president de l’Eurocambra perquè es miri el cas.\n“El futur president haurà de mirar això perquè es tracta de defensar els drets d’aquells escollits”, ha defensat.Preguntada sobre Puigdemont i Comín, Keller ha afirmat que el seu cas és “molt diferent” del de Junqueras perquè el líder d’ERC “volia anar a acatar la constitució”. Respecte a la petició dels membres de Lliures per Europa d’entrar al grup dels Verds/ALE, Keller ha reiterat que “primer” han de ser eurodiputats per prendre una decisió.


Natxo González: 'Era el camp perfecte per aconseguir una victòria' | Reusdigital.cat diari de Reus. Notícies i actualitat del Camp de Tarragona\nEl tècnic reusenc es mostrava satisfet del partit que han fet els seus homes, tot i alguns errors i alguna pèrdua a camp rival\nNatxo González saluda a Juan Merino abans del partit\nEl CF Reus Deportiu ha aconseguit una treballada victòria davant del Nàstic (0-1) que permet a l’equip roig-i-negre sumar tres punts molt importants per l’objectiu de la temporada; la desitjada permanència. Després del matx, el tècnic del CF Reus Natxo González, valorava davant dels mitjans de comunicació l’encontre d’aquest dilluns. Tot i el resultat, el tècnic basc sap que encara queden coses a millorar afirmant que “hem tingut pèrdues a camp rival i això ens hauria pogut condicionar el partit”. Tot i aquests petits errors que es poden resoldre amb concentració, Natxo González s’ha mostrat content pel resultat afegint: “avui hem estat eficaços. Tot i els petits errors, avui estic satisfet”.\nAmb tota la polèmica que comporta un partit amb aquesta rivalitat, l’entrenador del Reus no ha volgut entrar a parlar de temes arbitrals quan ha estat preguntat per l’actuació de Valentín Pizarro. González s’ha mostrat contundent afirmant que “no parlo mai dels arbitres i menys en un partit com avui”. El tècnic del conjunt reusenc sap que encara queda molt i no tot està decidit, s’han de sumar més punts per obtenir la permanència i això passa per “ser més fiables a casa” i “sumar els partits per victòries”, ha matisat l’entrenador. El míster també ha fet referencia a la importància que té aquesta victòria pels socis i seguidors del CF Reus dient que “hem fet feliç a molta gent de Reus, estic content per aquesta felicitat”.\nMayor content pel gol i per l’equip\nEl davanter que ha donat el triomf al conjunt reusenc al minut 90 s’ha mostrat molt satisfet per aconseguir el gol i a afegit que “l’equip venia mereixent un gol com aquest”. Mayor també creu que “el gol ha arribat en el millor moment i en el millor lloc”. El jugador del CF Reus ha destacat la gran feina que porta fent l’equip fora de casa i afegia que “hem tornat a fer un gran paper lluny de casa amb un bon treball defensiu”. L’eficàcia també ha estat un dels reclams de Mayor i ha destacat l’encert que ha tingut de cara a porteria en l’últim minut de partit. En referencia a la diana del triomf, Mayor afirmava que “era l’última i havia de jugar-me-la, he xutat amb tota la meva ànima i per sort la pilota ha acabat entrant”. Mayor també ha destacat l’enorme suport que han tingut de tots els aficionats del Reus i es mostrava “content i feliç amb els tres punts” i “molt agraït a tota la gent que ha vingut i a donat suport a l’equip”.\nEdgar Badia protagonista amb una gran aturada\nEl porter reusenc també ha destacat en el partit d’avui. Badia, que ha fet una gran aturada, a rematada de Perone a la segona meitat, es mostrava “content pel resultat i pel paper de l’equip”. Respecte a la gran aturada, el porter del CF Reus parlava de prudència i amb un cert to de modèstia a l’hora d’afirmar que “he tingut la sort de reaccionar ràpid i dins de l’àrea petita em puc bellugar bé”. Badia ha remarcat el bon partit de tot el conjunt afegint que “tots hem fet un treball fantàstic”.


Gerard Claret, director artístic de la Fundació ONCA: “No canvio aquests 25 anys a l’ONCA per una carrera solista més brillant” | BonDia Diari digital d'Andorra.\nAndorra, clàssica, ONCA, aniversari, 25 aniversari, 25 anys, Claret, Fundació ONCA. Conti, Brotons, Concert doble\nDl., 15/01/2018 - 03:15\nGerard Claret, director artístic de la Fundació ONCA: “No canvio aquests 25 anys a l’ONCA per una carrera solista més brillant”\nA. Luengo / Gerard Claret, l'ànima de l'ONCA des del concert de presentació, que va tenir lloc el 20 de març del 1993 (Foto: Jonathan Gil).\nL’Orquestra Nacional Clàssica (ONCA) arrenca dissabte al Teatre Comunal una temporada especialíssima: la del 25è aniversari d’una trajectòria que va començar exactament el 20 de març del 1993. Qui n’ha sigut l’ànima des del primer dia en repassa les llums i les ombres, i ens convoca a l’acte central de l’efemèride, que tindrà lloc el 13 de març a l’Auditori amb l’estrena del ‘Doble concert per a violí, violoncel i orquestra’, de Brotons.\nQuan es va concebre, aquesta criatura que ara celebra un quart de segle?\nFeia anys, molts anys que anava al darrere d’una orquestra de cambra, però no acabava de sortir. Fins que un dia vaig anar a veure el síndic, aleshores Jordi Farràs. Li va agradar la idea i em va enviar a parlar amb el conseller de Cultura, a l’època Josep Enric Dallerès. I va resultar l’home providencial. Devia ser a mitjan 1992.\nDe seguida s’hi afegeix el Crèdit i es crea la Fundació ONCA. En algun moment va veure perillar l’invent?\nHi ha hagut les dificultats lògiques quan hi havia canvis de Govern: has d’anar a veure el ministre de torn per explicar-li de nou el projecte. Però tots, sense excepció, han entès que l’orquestra era una cosa molt especial. Començant pel cognom, aquest nacional, que va ser idea de Dallerès. Pensant-hi ara, si ens haguéssim dit d’una altra manera, potser hauríem desaparegut.\nDiu Josep Peralba, i s’ha convertit en tòpic, que l’ONCA és un dels millors ambaixadors d’Andorra. Massa orquestra per a un país tan petit?\nEn això, com en altres aspectes, ens hem adaptat al país. Durant un temps van proliferar les orquestres simfòniques, que obliguen a tenir plantilles de 80 músics i a programar concerts cada setmana. No sé si aquest model és viable.\n“L’ONCA és el projecte de la meva vida”, ha dit. Fins al punt que ha hipotecat la seva carrera com a solista?\nÉs cert que si no m’hagués consagrat a l’orquestra segurament hauria fet més carrera com a solista, però no ho veig com una hipoteca perquè ho he escollit jo: i no per obligació sinó per vocació. Si pogués tornar enrere, ho tornaria a fer. No canvio aquests 25 anys a l’ONCA per una carrera de solista més brillant. T’asseguro que no.\nEls tres grans moments d’aquest primer quart de segle?\nL’estrena, òbviament; també el naixement de la Jonca; i, pel que fa a actuacions, l’ocasió que ens va dirigir Yehudi Menuhin al festival Yepes del 1996: Menuhin era déu. Tenia ja 80 anys però conservava una energia formidable... I mira que ja el coneixia, perquè m’havia portat al festival de Gstaad. Però que ens dirigís a Ordino un concert de Mozart va ser d’una altra dimensió. Irrepetible.\nD’entre les coses que s’han quedat al calaix, hi posaria ‘El somni de Carlemany?’\nUn encàrrec que no s’estrena no deixa de ser una llàstima, però era inviable sense lligar una coproducció amb un teatre d’òpera, i això al final no va sortir.\nVa ser una de les víctimes de la crisi?\nEl que m’hauria sabut greu que no s’estrenés és la Simfonia número 2, de Rendine. I deixa’m dir que un dels dies més frustrants de tots aquests anys va ser l’estrena de la Simfonia: hi va haver poquíssima gent. L’òpera no és ara mateix un objectiu prioritari. Entenc que ens hem de plantejar objectius realitzables.\nLa sortida de Marzio Conti, primer i últim director principal de l’ONCA, també va ser culpa de la crisi?\nSens dubte. Hi va haver una època que fèiem força produccions simfòniques. Després ens vam haver d’adaptar a les circumstàncies, com tants altres treballadors. Però és que hi va haver orquestres de grandíssima tradició que vam acabar desapareixent. Nosaltres, no. Les produccions simfòniques són molt cares, i molt difícils d’amortitzar. Conti ens va donar un plus que ja és patrimoni de l’ONCA. I mantenim una relació estretíssima: per això ens ha dirigit dos concerts de valsos.\nLa figura del director principal és necessària?\nSi tornéssim a potenciar produccions en format clàssic, potser ens ho hauríem de plantejar. En el format actual, no cal.\nDeia Conti a l’època que els seus objectius al capdavant de l’ONCA eren potenciar les gires i les gravacions. L’últim disc propi, les simfonies de Rendine, precisament, és del 2008.\nM’agradaria haver-ne gravat més, la veritat. Però hem de ser realistes: quin rendiment pots treure de l’esforç que significa gravar un disc? Potser val més destinar aquests diners en altres iniciatives. El dilema és aquest.\nUn cicle de l’ONCA a l’Auditori és viable?\nLes últimes temporades hem ampliat moltíssim l’oferta –si comptem ONCA, Jonca, Yepes i ONCA Basic– i no es tracta d’entaforar dates perquè sí. Dit això, els músics sempre volem tocar més, i hi estem treballant. Busquem idees per motivar la gent a venir als concerts.\nPerò totes les orquestres tenen temporada pròpia; l’ONCA, no ben bé.\nUn objectiu raonable hauria de ser un concert al mes, com a màxim. Fer-ho amb periodicitat setmanal no tindria sentit. Ni tan sols quinzenal. Però mirem-ho pel costat positiu, l’orquestra és molt més nacional ara que fa deu anys, perquè estem actuant al país molt més que llavors. I en molt bona part, gràcies a l’ONCA Basic.\nSense crisi, no hi hauria ONCA Basic.\nNo ho sabrem mai. Però va néixer en aquell moment. El repte era fer-nos més visibles al territori, i l’ONCA Basic va ser un punt i a part.\nEl 'Doble concert' de Brotons és la cinquena obra d’encàrrec en aquests 25 anys. S’han sentit prou?\nLa simfonia, menys, però l’han tocat altres orquestres, i això està molt bé. L’important ara és el Doble concert de Brotons, una peça raríssima: només Brahms ha escrit un concert per a violí i violoncel. Per això és excepcional. I a l’estil Brotons, que escriu sempre pensant en el públic.\nL’ONCA, és un luxe... necessari?\nVull creure que sí. I més amb les quatre branques amb què treballem avui: les produccions de l’orquestra; la Jonca; el projecte educatiu, i el projecte social, que estem començant a exportar. Tinc la convicció que cada vegada som més imprescindibles.\nFundació ONCA. Conti


Neus | Marinades musicals\nQuant a Neus\nMestra especialista de música al CEIP Marinada de Montornès del Vallès i mestra de llenguatge musical i de piano a l'Escola Municipal de Música de Montmeló.\nPublicat el 16 abril 2013 per Neus\nMIREU LES CANÇONS QUE PREPAREM: P3: “Surt, sol solet” SURT, SOL SOLET (POP. HONGARESA) SURT, SOL SOLET, TOTS TENIM FRED, VINE PER SANT JORDI; VINE, SOL SOLET! SI TU NO VÉNS, NO PUC SORTIR, VINE PER SANT JORDI, VINE AL … Continua llegint →\nPublicat el 23 maig 2010 per Neus\nA música estem treballant la cançó “L’hora dels adéus”, popular escocesa. Amb aquesta cançó acomiadarem aquest curs, que ha esta ple d’activitats genials i engrescadores: hem anat al Gran Teatre del Liceu, hem cantat davant dels companys, hem tocat la … Continua llegint →\nPublicat el 22 abril 2010 per Neus\nTreballem la llegenda de Sant Jordi i cançons relacionades amb ella. El 23, dia de Sant Jordi, cantarem el rap de Sant Jordi, farem treballs sobre la llegenda de Sant Jordi i el drac i alguns cursos aniran a visitar … Continua llegint →\nHem treballat “La tardor” amb Vivaldi\nPublicat el 22 setembre 2009 per Neus\nHem estat treballant “La tardor“, de “Les quatre estacions“, d’Antonio Vivaldi, També li hem posat lletra al seu tema més conegut: El tema principal de l’Allegro.. Proveu de cantar-la: “La tardor ha arribat i Vivaldi l’ha tocat, el violí podrem … Continua llegint →\nPublicat dins de Audició, General\t| Comentaris tancats a Hem treballat “La tardor” amb Vivaldi\noBenvinguts al nou curs 2009-2010!\nPublicat el 14 setembre 2009 per Neus\nEl curs ja ha començat! Estem molt emocionats retrobant als amics i amigues. Molta sort i a treballar de valent! Hi ha novetats: Tenim nova mestra de música: l’Anna, que farà la música a Infantil i a Cicle Inicial. La Neus … Continua llegint →\nPublicat el 22 març 2009 per Neus\nTreballem aquesta audició a tots els cursos, adaptant-ne el nivell. Escolteu-la i seguiu l’argument en aquests enllaços: [kml_flashembed movie=”http://www.youtube.com/v/H97-pR6M_50″ width=”425″ height=”350″ wmode=”transparent” /] [kml_flashembed movie=”http://www.youtube.com/v/kwCnBYs2QvA” width=”425″ height=”350″ wmode=”transparent” /]\nPreparem les cançons del Carnaval!\nPublicat el 20 gener 2009 per Neus\nDivendres dia 20 celebrarem el carnaval a l’escola! Cantarem la cançó “Carnestoltes, quinze voltes”. A música treballem les audicions de “El carnaval dels animals”, de Camille Saint-Saëns. Escolta-ho clicant en aquest enllaç:\nPreparem la cantada de nadales!\nPublicat el 3 desembre 2008 per Neus\nSerà el dijous dia 18, de 3 a 5 de la tarda, al pati de l’escola. Actuaran tots els nens i nenes del Marinada i serà obert als familiars! Cantaran: INFANTIL: “Ara ve Nadal” (adaptació de la cançó pop. catalana).PRIMER: … Continua llegint →\nAnem al Gran Teatre del Liceu!\nPublicat el 29 setembre 2008 per Neus\nL’alumnat de Segon, Quart i Sisè aniran, com cada any, al Gran Teatre del Liceu. Assistiran tots i totes a veure l’adaptació de l’òpera “La ventafocs”, de Gioachino Rossini. Veieu més informació en aquest enllaç.\nPublicat el 7 juliol 2008 per Neus\nUs desitgem un estiu ben reparador! Per cert, ja he editat els DVD dels balls de fi de curs i de l’obra de Sant Jordi. Els tindreu a la vostra disposició mitjançant l’AMPA a partir de l’1 de setembre. A … Continua llegint →


La Trapa és una finca de 81 hectàrees situada a l’extrem sud-oest de la Serra de Tramuntana, i pertany al municipi d’Andratx.\nEl seu paisatge presenta un elevat grau de desertificació, a causa dels incendis forestals patits el 1994 i 2013, però tot i això presenta una biodiversitat molt rellevant, amb presència de nombrosos endemismes vegetals i d’espècies de fauna emblemàtiques.\nEl llegat històric i etnològic a la finca és important, ja que al segle XIX s’hi va implantar un monestir trapenc i a més a més hi ha una representació molt destacable d’arquitectura popular amb la tècnica de pedra en sec.\nEl 1980 va ser adquirida pel GOB gràcies al suport popular, institucional i d’entitats amb l’objectiu de preservar i conservar els seus valors amenaçats per un projecte de parcel·lació i urbanització.\nDe d’ençà, hi duim a terme treballs de recuperació i conservació del patrimoni natural i cultural, facilitant la interpretació ambiental i el gaudi per part dels visitants.\nAquí pots veure un episodi especial del programa l’Aguait de la desapareguda Televisió de Mallorca [M] emès el 7 de desembre de 2010, dedicat íntegrament a la Trapa amb motiu del 30 aniversari de la compra d’aquest espai natural per part del GOB.\nEt convidam a conèixer la Trapa. A les diferents planes d’aquesta web et presentam informació més detallada sobre l’espai natural, què hi feim per conservar-lo i com el pots visitar i gaudir. Però sobre tot, t’hi esperam!


La marató de Barcelona viurà aquest diumenge la participació més multitudinària de la seva història\nLa marat� de Barcelona viur� aquest diumenge la participaci� m�s multitudin�ria de la seva hist�ria\n20/03/2012 - 16.49h.\nLeiva a la Marat� de BCN\nLa marat� de Barcelona viur� aquest diumenge la participaci� m�s multitudin�ria de la seva hist�ria. Gaireb� 20.000 atletes, 4.377 m�s que l'any passat, faran pels carrers de la capital catalana 42 quil�metres i 195 metres. Aquest mat�, en la presentaci� oficial de la prova, s'ha sabut que m�s de la meitat dels participants s�n estrangers. Entre els catalans, hi destaca Jaume Leiva, que correr� amb l'objectiu d'aconseguir la marca m�nima per aspirar una pla�a als Jocs de Londres.\nEl madrileny Chema Martínez (Nike), amb una millor marca personal de 2:08,09, serà la gran basa espanyola en la 32è edició de la marató de Barcelona, que diumenge 25 (08.30) es disputarà a la capital catalana amb una participació de 19.507 corredors, rècord històric de la prova. En la carrera també hi seran José Carlos Hernández, de Tenerife, amb una millor marca personal de 2:13,46, i els barcelonins Nacho Cáceres (2h.12,40), Jaume Leiva (2h.15,28) o Marc Roig (2h.18,08).\nLa legió africana estarà liderada per l'etíop Samuel Woldeamauel, amb una millor marca personal de 2:08,45 aconseguida el 2010 a Barcelona. En cataegoria femenina, l'etíop Biruktayit Degefa (2:27,34) serà la gran favorita davant les espanyoles Tamara Sanfabio, Beatriz Molina i Elena Espeso.\nEncara que el recorregut canviarà en els primers dotze quilòmetres per aconseguir que sigui més ràpid i fluid, les marques a batre són la de 2:07,30 en categoria masculina, en poder del kenià Jackson Kotut des del 2010, mentre que en femenina segueix vigent el crono d'Ana Isabel Alonso, amb 2:30,05 des del 1998.\nEl nou rècord de participació suposa un augment de 4.377 inscrits, més d'un 28% respecte a la passada edició, en què es van inscriure 15.134 corredors.\nSegons la reglamentació, que valora les maratons per corredors arribats a la meta, Barcelona es col·locaria aquest any en la cinquena posició europea per darrere de Londres (34.656), Berlín (32.997), París (31.133) i Estocolm (15.171).\nRius i embassaments plens\n- 22:29 h\nSocietat: Jos� Bret�n defensa la seva innoc�ncia i afirma que �s un bon pare, que estima els seus fills\n- 21:51 h\nEconomia: L'impost de transmissions patrimonials per la compra d'immobles s'apujar� a Catalunya del 8 al 10% a partir de l'agost\n- 21:45 h\nLa pertorbaci� comen�a a retirar-se, per� deixar� ruixats i m�nimes m�s baixes